CELEX: 32022R1040
Language: lt
Date: 2022-06-29 00:00:00
Title: Komisijos įgyvendinimo reglamentas (ES) 2022/1040 2022 m. birželio 29 d. kuriuo dėl trečiųjų šalių, teritorijų arba jų zonų, iš kurių leidžiama į Sąjungą įvežti tam tikrus nelaisvėje laikomus paukščius, jų genetinės medžiagos produktus ir naminių paukščių mėsos gaminius, sąrašų iš dalies keičiami Įgyvendinimo reglamento (ES) 2021/404 VI ir XV priedai (Tekstas svarbus EEE)

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 173/61
               
            
         KOMISIJOS ĮGYVENDINIMO REGLAMENTAS (ES) 2022/1040
         2022 m. birželio 29 d.
         kuriuo dėl trečiųjų šalių, teritorijų arba jų zonų, iš kurių leidžiama į Sąjungą įvežti tam tikrus nelaisvėje laikomus paukščius, jų genetinės medžiagos produktus ir naminių paukščių mėsos gaminius, sąrašų iš dalies keičiami Įgyvendinimo reglamento (ES) 2021/404 VI ir XV priedai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (Gyvūnų sveikatos teisės aktas) (1), visų pirma į jo 230 straipsnio 1 dalį,
         kadangi:
         
                     (1)
                  
                  
                     Reglamentu (ES) 2016/429 nustatomi, be kita ko, gyvūnų sveikatos reikalavimai, taikomi įvežant į Sąjungą gyvūnų, genetinės medžiagos produktų ir gyvūninių produktų siuntas, ir jis taikomas nuo 2021 m. balandžio 21 d. Vienas iš šių gyvūnų sveikatos reikalavimų – tokios siuntos turi būti atvežtos iš trečiosios šalies, teritorijos, jos zonos arba laikymo vietos, įtrauktos į sąrašą pagal to reglamento 230 straipsnio 1 dalį;
                  
               
                     (2)
                  
                  
                     Komisijos deleguotuoju reglamentu (ES) 2020/692 (2) papildomi Reglamento (ES) 2016/429 gyvūnų sveikatos reikalavimai dėl iš trečiųjų šalių, teritorijų, jų zonų arba laikymo vietų į Sąjungą įvežamų tam tikrų rūšių ir kategorijų gyvūnų, genetinės medžiagos produktų ir gyvūninių produktų siuntų. Deleguotajame reglamente (ES) 2020/692 nustatyta, kad gyvūnų, genetinės medžiagos produktų ir gyvūninių produktų, kuriems jis taikomas, siuntas gali būti leidžiama įvežti į Sąjungą tik tuo atveju, jei jos yra iš trečiosios šalies, teritorijos, jos zonos arba laikymo vietos, įtrauktos į sąrašą, taikomą konkrečios rūšies ir kategorijos gyvūnams, genetinės medžiagos produktams ir gyvūniniams produktams, įvežamiems pagal tame deleguotajame reglamente nustatytus gyvūnų sveikatos reikalavimus;
                  
               
                     (3)
                  
                  
                     Komisijos įgyvendinimo reglamentu (ES) 2021/404 (3) sudaryti trečiųjų šalių, teritorijų, jų zonų arba laikymo vietų, iš kurių leidžiama įvežti į Sąjungą tų rūšių ir kategorijų gyvūnus, genetinės medžiagos produktus ir gyvūninius produktus, kuriems taikomas Deleguotasis reglamentas (ES) 2020/692, sąrašai. Sąrašai ir tam tikros su tais sąrašais susijusios bendrosios taisyklės yra nustatytos to įgyvendinimo reglamento I–XXII prieduose;
                  
               
                     (4)
                  
                  
                     Įgyvendinimo reglamento (ES) 2021/404 VI priedo 1 dalies A skirsnyje pateiktas trečiųjų šalių, teritorijų arba jų zonų, iš kurių leidžiama į Sąjungą įvežti nelaisvėje laikomų paukščių (išskyrus nelaisvėje laikomus paukščius, kuriems taikomos Deleguotojo reglamento (ES) 2020/692 62 straipsnyje pateiktos nukrypti leidžiančios nuostatos), ir jų genetinės medžiagos produktų siuntas, sąrašas;
                  
               
                     (5)
                  
                  
                     Jungtinė Karalystė pateikė Komisijai prašymą leisti įvežti į Sąjungą nelaisvėje laikomų paukščių, išskyrus Deleguotojo reglamento (ES) 2020/692 62 straipsnyje nurodytus nelaisvėje laikomus paukščius, ir jų genetinės medžiagos produktų siuntas iš Karūnos priklausinių Meno Salos ir Džersio ir pateikė garantijas dėl tų Karūnos priklausinių kompetentingų institucijų gebėjimo užtikrinti patikimą oficialų sertifikavimą ir atitiktį atitinkamiems gyvūnų sveikatos reikalavimams, taikomiems tokioms į Sąjungą įvežti skirtoms nelaisvėje laikomų paukščių ir jų genetinės medžiagos produktų siuntoms. Todėl šie Karūnos priklausiniai turėtų būti įtraukti į Įgyvendinimo reglamento (ES) 2021/404 VI priedą;
                  
               
                     (6)
                  
                  
                     todėl Įgyvendinimo reglamento (ES) 2021/404 VI priedas turėtų būti atitinkamai iš dalies pakeistas;
                  
               
                     (7)
                  
                  
                     Įgyvendinimo reglamento (ES) 2021/404 XV priedo 1 dalies A skirsnyje pateiktas sąrašas trečiųjų šalių, teritorijų arba jų zonų, iš kurių leidžiama įvežti į Sąjungą kanopinių gyvūnų, naminių ir medžiojamųjų paukščių mėsos gaminių, kuriems taikyti Deleguotojo reglamento (ES) 2020/692 XXVI priede nurodyti riziką mažinantys apdorojimo būdai, siuntas;
                  
               
                     (8)
                  
                  
                     Marokas pateikė Komisijai prašymą leisti įvežti į Sąjungą naminių paukščių, išskyrus beketerius paukščius, mėsos gaminių siuntas ir pateikė garantijas, kad ši trečioji šalis laikosi reikalavimų pranešti apie Deleguotojo reglamento (ES) 2020/692 I priedo 1 punkte nurodytas į sąrašą įtrauktas ligas, susijusias su naminiais paukščiais, ir garantijas dėl šios trečiosios šalies atitikties atitinkamiems Sąjungos gyvūnų sveikatos reikalavimams arba lygiaverčiams reikalavimams. Todėl, atsižvelgiant į naminių paukščių sveikatos padėtį Maroke, tikslinga dėl naminių paukščių, išskyrus beketerius paukščius, mėsos gaminių, kuriems taikytas Deleguotojo reglamento (ES) 2020/692 XXVI priede nurodytas specialus riziką mažinantis apdorojimo būdas „D“, tą trečiąją šalį įtraukti į Įgyvendinimo reglamento (ES) 2021/404 XV priedo 1 dalies A skirsnyje pateiktą sąrašą;
                  
               
                     (9)
                  
                  
                     todėl Įgyvendinimo reglamento (ES) 2021/404 XV priedas turėtų būti atitinkamai iš dalies pakeistas;
                  
               
                     (10)
                  
                  
                     todėl Įgyvendinimo reglamentas (ES) 2021/404 turėtų būti atitinkamai iš dalies pakeistas;
                  
               
                     (11)
                  
                  
                     Įgyvendinimo reglamentas (ES) 2021/404 taikomas nuo 2021 m. balandžio 21 d., todėl, siekiant teisinio tikrumo ir prekybos palengvinimo, Įgyvendinimo reglamento (ES) 2021/404 pakeitimai, kurie turi būti padaryti šiuo reglamentu, turėtų įsigalioti skubos tvarka;
                  
               
                     (12)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/404 VI ir XV priedai iš dalies keičiami pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. birželio 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
         
            (3)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
      
      
         
            PRIEDAS
            Įgyvendinimo reglamento (ES) 2021/404 VI ir XV priedai iš dalies keičiami taip:
            
                        1)
                     
                     
                        VI priedo 1 dalies A skirsnyje tarp Izraeliui ir Naujajai Zelandijai skirtų įrašų įterpiami šie Meno salai ir Džersiui skirti įrašai:
                        
                                    „IM
                                    
                                    Meno Sala
                                 
                                 
                                    IM-0
                                 
                                 
                                    Nelaisvėje laikomi paukščiai
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Nelaisvėje laikomų paukščių periniai kiaušiniai
                                 
                                 
                                    HE-CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Džersis
                                 
                                 
                                    JE-0
                                 
                                 
                                    Nelaisvėje laikomi paukščiai
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Nelaisvėje laikomų paukščių periniai kiaušiniai
                                 
                                 
                                    HE-CAPTIVE-BIRDS“
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2)
                     
                     
                        XV priedo 1 dalies A skirsnyje Marokui skirtas įrašas pakeičiamas taip:
                        
                                    „MA
                                    
                                    Marokas
                                 
                                 
                                    MA-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    D
                                 
                                 
                                    Neleidžiama
                                 
                                 
                                    Neleidžiama
                                 
                                 
                                    
                                       MPST“